Робърт Херик
Съвет към девойките

Превод от английски: Спас Николов, 2006

chitanka.info

Берете рози в своя час,

че Времето не спира;

цветът, усмихнат днес сред нас,

на утрото умира.

И лъчезарний Фаетон,

достигне ли зенита,

надолу тръгва по наклон

и в тъмното полита.

Годините са най-добри

с кръв млада и гореща;

изстине ли кръвта, дори

медът се не усеща.

Та, свян, не свян, при сгода — мъж!

не кой ви най отърва;

че, прецъфтите ли веднъж,

къде след туй тепърва?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.